Лахан/44
11.

БОГОР ступи са стране, управ нуз врата пештере, за њим ЛАХАН прерушен, коме о рамену виси рог. 

НЕШКО: Шта је, Богоре? 
БОГОР: Добро је. (Ухвати га за руку и одведе у пештеру, за њима Лахан уђе). 
ЕЛТИМИР (С неким бунтовницима ступи из пештере): Ти ћеш стајати пред пештером, ти ћеш пазити код црвена крста, а ти код мокре стене. Бодри будите. (Бунтовници одлазе. Елтимир врати се у пештеру). Богоре, да започнемо. (Сви бунтовници устану и прекрсте се, па онда опет поседају). 
ЕЛТИМИР: Зашто се овде сакуписмо? 
БУНТОВНИЦИ: Да избавимо отечество. 
ЕЛТИМИР: Од кога? 
БУНТОВНИЦИ: Од злотвора. 
ЕЛТИМИР: Који су ти? 
БУНТОВНИЦИ: Лахан и Марија. 
ЕЛТИМИР: Јесте, браћо, Марија је отров у овој земљи, и који год с њоме држи, тај је злотвор отечества, па макар да је трипут већи него 
ЛАХАН: Ја немам још много живети, али и ово мало снаге хоћу да жртвујем заклетви, коју сам положио пред Богом и вама. Није далеко дан, да се моја освета насити. Татари су близу и Лахан ће проклињати час, кад не хтеде послушати глас поштених саветника, него се везао жентурине, на срамоту свога разума, а наше убиство. Сад ћете чути зашто смо се скупили, јер наше скупштине треба да буду ретке. Лахан је мудар, Лахан је неутрудим, Лахан уме с очију прокопати што ти је на срцу. Зато и опет саветујем, који сте наши: ретко се састајте, о послу нам не разговарајте се ни пред ким, тајну укопајте у земљу, јер у Лахана нема вам милости.

Лахан